عام استعمال کی انسولین

عام طور پر استعمال کی جانے والی ریگولر انسولین جسے غیر جانبدار انسولین اور سولیوبل انسولین بھی کہا جاتا ہے، ایک قسم کی مختصر اثر رکھنے والی انسولین ہے۔ British national formulary : BNF 69 (69 ed.).  یہ ذیابیطس میلیٹس قسم 1، ذیابیطس میلیٹس قسم 2، حمل کے دوران ہونے والی ذیابیطس اور ذیابیطس کی پیچیدگیوں جیسے ذیابیطس کیٹوایسیڈوسس اور ہائپرسمولر ہائپرگلیسیمک اسٹیٹس کے علاج کے لیے استعمال ہوتی ہے۔ American Society of Health-System Pharmacists.  یہ گلوکوز کے ساتھ ملا کر خون میں پوٹاشیم کی سطح کے علاج کے لیے بھی استعمال کی جاتی ہے۔  عام طور پر یہ جلد کے نیچے انجکشن کے ذریعے دی جاتی ہے، لیکن رگ یا پٹھوں میں انجکشن کے ذریعے بھی استعمال کی جا سکتی ہے۔  اس کا اثر عام طور پر 30 منٹ میں ہوتا ہے اور وہ 8 گھنٹے تک رہتا ہے۔ 

اس کا سب سے عام ضمنی اثر، خون کی شکر کی کمی ہے. دیگر ممکنہ ضمنی اثرات میں انجکشن کی جگہوں پر درد یا جلد کی تبدیلیاں، خون میں پوٹاشیم کی کمی اور الرجک ردعمل شامل ہو سکتے ہیں۔  حمل کے دوران اس کا استعمال عام طور پر بچے کے لیے محفوظ سمجھا جاتا ہے۔  ریگولر انسولین کو خنزیر یا گائے کے لبلبے سے حاصل کیا جا سکتا ہے۔  انسانی قسم کی انسولین یا تو سور کی انسولین میں تبدیلی کر کے یا ریکومبیننٹ ٹیکنالوجی (جدید حیاتیاتی طریقہ کار) کے ذریعے تیار کی جاتی ہے۔ 

انسولین کو بطور دوا سب سے پہلے کینیڈا میں 1922ء میں چارلس بیسٹ اور فریڈرک بینٹنگ نے استعمال کیا۔ یہ عالمی ادارہ صحت کی ضروری ادویات کی فہرست میں شامل ہے۔  ترقی پذیر دنیا میں ریگولر انسولین کی 1,000 بین الاقوامی اکائیوں (IU) کی تھوک قیمت تقریباً 2 سے 11 امریکی ڈالر تک ہوتی ہے۔  2017 تک برطانیہ میں یہی مقدار نیشنل ہیلتھ سروس کے تحت £7.50 میں دستیاب تھی، جبکہ ریاستہائے متحدہ میں قیمت تقریبا $134 ہے۔  2017 میں، یہ ریاستہائے متحدہ میں 73 ویں سب سے زیادہ تجویز کردہ دوا تھی، جس کے دس ملین سے زیادہ نسخے لکھے گئے تھے۔  ریگولر انسولین کی ایسی اقسام بھی دستیاب ہیں جو طویل اثر رکھنے والی انسولین (مثلاً NPH انسولین) کے ساتھ مخلوط شکل میں موجود ہوتی ہیں۔ 

 حوالہ جات 

زمرہ:ایم ڈی وکی سے ترجمہ شدہ
زمرہ:عالمی ادارہ صحت کی بنیادی ادویات
زمرہ:آر ٹی ٹی